tomron87/hebrew-wikipedia-sentences-corpus huggingface dataset:
מארק דילייני ממגזין The Escapist העניק למשחק ציון של 9 מתוך 10, והריע למשחק על היותו נקודת השיא של זיכיון המשחקים, בשבחו את הלחימה, הדמויות, הנרטיב ואיכויותיו המשופרות כמשחק תפקידים בהשוואה לשני קודמיו.
הוא מציין בדבריו ש"מאחר שלכל הפרסים, הממצאים העתיקים וסימוני המפה יש מטרה משמעותית, 'ולהאלה' הוא משחק עולם פתוח נדיר שבו שווה לעשות כל פעילות שהיא.
כפי שאייבור מטפסת על ההרים המושלגים של נורווגיה, 'ולהאלה' מטפס לגבהים חדשים בתקופת משחקי התפקידים של סדרת Assassin's Creed, ומעולם לא הייתי כל כך נרגש לראות לאן הסדרה תתפתח מכאן".
לואיז בליין ממגזין +GamesRadar העניקה למשחק ציון של 4.5 מתוך 5 כוכבים, ושיבחה את הגיוון שבמשחקיות, את הנרטיב ואת תמרוץ השחקנים לבצע את החלטותיהם בעצמם.
היא מציינת ש"בעולם שופע אותו ניתן לכבוש, קרבות מלאי דם וההזדמנות להשתמש בלהב הנסתר האייקוני, המשחק מביא לאיזון מנצח בסדרת המשחקים".
טום ריגאן ממגזין NME העניק למשחק ציון 4 מתוך 5 כוכבים, וקובע בתחילת דבריו שמדובר ב"פרידה אמיצה ומדממת מסדרת משחקי ההתגנבות".
עוד הוא מציין, ש"הרפתקת הוויקינגים נראית כמו המשחק שיוביסופט תמיד איימה לעשות...
וסוף כל סוף המשחק מעביר תחושה של עולם עם אישיות שתתאים לגודל שלו, שמשחרר את השחקן באומה מרתקת שכמעט מתחננת שיחקרו אותה...
המשחק שובר את שלשלאות ההתגנבות שכבלו את הסדרה בשאגה עצומה, ונותן לשחקן לאמץ את הברברי שבתוכו...
המשחק מרגיש כמו סימולציית וויקינגים בראש ובראשונה, וכמשחק אססינס קריד בעדיפות שנייה, וזה רק עושה לו טוב".
הוא מסכם את דבריו באומרו ש"אחרי שנים בהם יוביסופט אחזה בנוסחה מזדקנת, היא סוף סוף הסירה את ההתגנבות המאולצת של Assassin's Creed והתחייבה במלואה לפנטזיה עוצמתית שמעלה חיוך על הפנים.
'ולהאלה' מוכיח שהאושר האמיתי אינו מגיע מללכת באיטיות ברחובות העיר, אלא בהפיכת מעשיות היסטוריות למגרשי משחקים וירטואליים וחופשיים.
הודות לעולם החי והמשחקיות המגוונת של 'ולהאלה', זיכיון המשחקים מרגיש שוב מהותי מתמיד".
ג'ורדן ראמי ממגזין GameSpot העניק למשחק ציון של 8 מתוך 10, ושיבח את הסיפור, את הסיכום למספר קצוות עלילה שנותרו פתוחים בזיכיון, אך מתח ביקורת על המחסור שבהתפתחות הדמויות.
הוא מסכם את דבריו באומרו ש"'ולהאלה' הוא משחק אססינס קריד שבטוח בעצמו ולוקח מספר סיכונים נרטיבים שבסופו של דבר משתלמים".
גם ברנדין טירל ממגזין IGN העניק למשחק ציון 8 מתוך 10, באומרו ש"'ולהאלה' הוא עולם פתוח מסיבי ויפהפה שמתוחזק בידי חיים קשיי יום ועבודתם השחורה של כובשים.
הוא מלא באגים יותר ממה שאמורים להיות, אך גם מרשים בכמה וכמה רמות".
כריס שיב ממגזין Hardcore Gamer העניק למשחק ציון של 4 מתוך 5 כוכבים, והשווה אותו בחיבה לקודמיו, "Odyssey" ו-"Origins", בהתייחסו לשיפורים שבמשחקיות בתור הסיבה העיקרית.
לדבריו, "'ולהאלה' מביא שיפורים איכותיים למודל המוכר של משחקי Assassin's Creed, אך אינו סוטה רחוק מדי מהטריטוריה המוכרת.
אם נהניתם משני המשחקים הקודמים ואתם רוצים עוד מזה, 'ולהאלה' הוא בדיוק מה שהרופא ממליץ, אולם ישנם אלה שאחרי שהעבירו למעלה ממאתיים שעות משחק ב'אוריג'ינס' וב'אודיסיאה', יהיו שחוקים מדי מהנוסחאתיות החדשה".
בביקורת קצת פושרת על המשחק, מייקל לרי ממגזין Game Revolution העניק למשחק 2.5 מתוך 4 כוכבים, וציין ש"'ולהאלה היה אמור לשמש כחוויית למידה כמו 'Assassin's Creed Unity' - המשחק האחרון שאילץ את יוביסופט לחשב מחדש את גישתה לסדרת המשחקים.
'ולהאלה' מנפח ללא צורך את שעות המשחקיות, מפחית מכמותה של טכניקת ההתגנבות, מכיל סיפור מנותק ומעניק תחושה מציפה מדי של דברים מוכרים שמזוהים עם הסדרה - כל זה מציב את הסדרה שוב בירידה מכיוון שהמשחק אינו מתמקד בנקודות החזקות שלו".
NRK, תאגיד השידור הלאומי של נורווגיה, העניק למשחק ביקורת חיובית, ותיאר אותו כ"מסע מרגש, כיפי, מתגמל, מעניין ומהנה חזרה אל העידן הוויקינגי", כמו גם את "הייצוג היפהפה ביותר של נורווגיה עד כה".
בתחילת פברואר 2021, חברת יוביסופט זכתה לביקורת קשה מצד המעריצים על כך שתיעדפה שימוש במיקרו-טרנזקציות על פני שיפורי משחקיות ותיקוני באגים.
פוסט מאתר המדיה החברתית רדיט זכה לתגובות רבות אחרי שציין שהחנות המקוונת שבתוך המשחק כללה תשעה סטים של שריונות גוף, ששוחררו לאחר יציאת המשחק, כאשר הייתה למשחק כבר אותה כמות של שריונות.
המשחק "Assassin's Creed Valhalla" מכר יותר עותקים בשבוע הראשון ליציאתו מאשר כל משחק אחר בסדרה, בעוד לגרסת המחשב האישי הייתה ההשקה המוצלחת ביותר מכל משחק אחר של יוביסופט.
ב-17 בנובמבר 2020, יוביסופט אישרה שלמשחק יש מעל ל-1.8 מיליון שחקנים.
גרסת הפלייסטיישן 4 של המשחק מכרה למעלה מ-45 אלף עותקים במהלך השבוע הראשון ביפן, מה שהפך את המשחק לשני בהיקף המכירות שלו, אולם, גרסת הפלייסטיישן 5 דורגה רק במקום ה-25, עם יותר מ-4,200 עותקים.
בסך הכל, המשחק היה השני בגודלו בהיקף הרווחים של החברה, במקום החמישי בארצות הברית ברשימת הנמכרים ביותר לשנת 2020, ובמקום ה-16 ברשימת הנמכרים ביותר לשנת 2021. עד לפברואר 2022, המשחק מכר למעלה ממיליארד עותקים.
אלבום הפסקול לחבילת ההרחבה "שחר הרגנארוק", שבהלחנתה של סטפני אקונומו, היה הראשון בתולדות משחקי הווידאו שזכה בפרס גראמי לשנת 2023, בטקס פרסי גראמי ה-65.
Awards משחק ההרפתקאות של השנה הישגים מיוחדים בעיצוב דמות (אייבור ורינסדוטיר) The Game Awards מצוינות בנגישות לאנשים בעלי מוגבלויות משחק הפעולה/הרפתקאות הטוב ביותר SXSW Gaming Awards מצוינות בהישגים באנימציה, אמנות וויזואליות 2023 65th Grammy Awards הפסקול הטוב ביותר למשחק וידאו או מדיה אינטראקטיבית (סטפני אקונומו, Dawn of Ragnarok)
המשחק הבא בסדרת המשחקים, "Assassin's Creed Mirage", יצא באוקטובר 2023 לפלייסטיישן 4, פלייסטיישן 5, Xbox One, Xbox Series X/S ולמחשב האישי.
המשחק הוא קטן יותר בגודלו, והוא דומה במשחקיות שלו למשחקים מוקדמים יותר בסדרת המשחקים, כאשר הוא מתנתק מהאלמנטים של משחק תפקידים שהיו נחלתם של 'ולהאלה', 'אודיסיאה' ו'אוריג'ינס'.
המשחק משמש גם כמשחק פריקוול ל'ולהאלה', והוא חוקר את סיפור הרקע לדמותו של באסם אבן אסחאק בבגדאד של המאה ה-9, במהלך תור הזהב של האסלאם.
Astoria: Portrait of the Artist (בעברית: אסטוריה: דיוקן האמן) הוא אלבום האולפן ה-42 של זמר הג'אז האמריקאי טוני בנט.
את האלבום הוציאה לאור ב-27 בפברואר 1990 חברת התקליטים קולומביה רקורדס.
שם האלבום מכיל את שם השכונה בה גדל, אסטוריה.
Assassin's Creed Mirage (בתרגום חופשי לעברית: "אמונת המתנקש: מיראז'", או חזיון תעתועים) הוא משחק פעולה-הרפתקאות משנת 2023 שפותח על ידי יוביסופט בורדו והופץ על ידי חברת יוביסופט.
המשחק הוא הראשון שפותח בידי יוביסופט בורדו, שהיה בעבר סטודיו שמספק תמיכה למשחקים קודמים בזיכיון.
בדומה למשחק "Assassin's Creed Freedom Cry", שהחל כחבילת הרחבה למשחק "Assassin's Creed IV: Black Flag, "מיראז'" תוכנן במקור כחבילת הרחבה עבור המשחק "Valhalla", אך עוצב מחדש כדי להרחיב את קנה המידה שבו.
הפילוסופיה שעומדת מאחורי עיצוב המשחק הייתה חזרה למקורות הסדרה, כלומר שימוש באלמנטים כמו התגנבות, ריצה חופשית בסגנון הפארקור, והתמקדות בהתנקשויות מאשר באלמנטים של משחק תפקידים, שהיו נחלתם של המשחקים האחרונים "Assassin's Creed Origins", "Assassin's Creed Odyssey" ו-"Assassin's Creed Valhalla".
כתוצאה כך, המשחק הוא קטן יותר בגודלו מאשר קודמיו, והוא משלב אלמנטים שהוצגו בהם יחד עם אלמנטים ממשחקים מוקדמים של הסדרה.
אולם, היו אלה שמתחו ביקורת על הדמויות ועל הישענות הסיפור על משחקים קודמים בסדרה.
המשחק הבא בסדרה, "Assassin's Creed Shadows", יצא ב-20 במרץ 2025 והוא מתרחש ביפן הפיאודלית שבתקופת סנגוקו, כאשר הוא חוזר לאלמנטים של משחק תפקידים כמו קודמיו.
המשחק הוא משחק התגנבות מז'אנר הפעולה-הרפתקאות, שניתן לשחק בו מנקודת מבט בגוף שלישי בעולם פתוח.
"מיראז'" מתוכנן לחזור לשורשיה המקוריים של סדרת המשחקים, הן מבחינת עלילה ליניארית וממוקדת יותר והן מבחינת ההפחתה באלמנטים של משחק תפקידים ממשחקים אחרונים.
אמנות הפארקור, קרבות פנים אל פנים והתגנבות נשארו האלמנטים הבסיסיים של המשחקיות.
עבור משימות ההתנקשות, המשחק מאמץ את עיצוב "התיבה השחורה" שהוצג במשחקים "Assassin's Creed Unity" ו-"Assassin's Creed Syndicate", לפיו השחקנים צריכים לחקור את סביבתם כדי למצוא דרכים שונות להגיע לאויביהם ולהביס אותם.
המשחק מתרחש בעיקר בעיר בגדאד, המחולקת לארבעה מחוזות - העיר העגולה, כרח, עבאסיה (שכולל את בית החוכמה) והרביא, אם כי הוא כולל גם ערים קטנות יותר כמו אנבאר וג'רג'ריאה הממוקמות בפאתי העיר.
מצודת אלמות, מפקדתם של הנחבאים, מוצגת ברקע של מספר משימות, אך לא ניתן לגשת אליה מחוץ לסיפור הראשי.
העיר היא קטנה יותר בהשוואה לערים קודמות, וקרובה בגודלה לעיר פריז שבמשחק "Assassin's Creed Unity" וקונסטנטינופול במשחק "Assassin's Creed: Revelations".
בדומה לפרוטגוניסטים קודמים בסדרת המשחקים, עומד לרשותו של באסם ארסנל גדול של כלי נשק וכלים, ביניהם הלהב הנסתר - סימן ההיכר של המתנקשים - כמו גם פצצות עשן, סכיני הטלה וחיצים מורעלים.
גם כלי הנשק וגם הכלים שעומדים לרשותו ניתנים לשדרוג באמצעות עץ מיומנות, שמאפשר להקנות לכלי הנשק אפיונים שונים ומגוונים.
לבאסם יש גישה גם לראיית העיט וגם לציפור מחמד בשם אנכידו (על שם הדמות מהמיתולוגיה המסופוטמית), עיט שמש שמסוגל לתצפת על אזורים קרובים.
שלא כמו משחקים קודמים, בהם ניתן היה להשתמש בציפור מחמד, צלפי האויב יכולים לאתר את אנכידו ולירות לעברו, מה שמצריך את השחקן לנטרל אותם לפני שאפשר יהיה להשתמש שוב באנכידו.
המשחק מציג יכולת חדשה שנקראת "התמקדות המתנקש", שמאפשרת לשחקן לחסל מספר אויבים בו-זמנית, והיא ניתנת לטעינה מחדש על ידי מילוי משימות התנקשות.
כאשר יכולת זו מופעלת, הזמן עוצר מלכת והשחקן יכול לסמן עד חמישה אויבים, שיחוסלו בידי באסם במהירות יתרה.
אלמנט חדש נוסף במשחק הוא קיומם של מספר עמודי תמיכה שניצבים ברחבי בגדאד, ומאפשרים לחצות מרחקים ארוכים.
בנוסף, אנימציות התזוזה והריצה השתדרגו כדי להגביר את הזרימתיות של התנועות והניידוּת של הדמות, כאשר צוות המפתחים שאב השראה מסמוראים, נינג'ות ואפילו אבירי ג'דיי.
המשחק "Assassin's Creed Mirage" מתרחש בבגדאד במהלך תור הזהב של האסלאם, ובמיוחד בזמן הפרעות בסאמרא ואי-היציבות הפוליטית במהלך שלטון הח'ליפות העבאסית.
המשחק מתרחש כעשור לפני מאורעות "Assassin's Creed Valhalla", וחוקר את סיפור הרקע של באסם אבן אסחאק (בדיבובו של לי מאדג'וב), ואת הפיכתו מגנב רחוב פשוט לחבר מסדר הנחבאים תחת חניכותה של המנטורית שלו, רושאן בינת לא-אחד ("רושאן, בתו של אף אחד", בדיבובה של שוהרה אע'דאשלו).
כמו משחקים קודמים בסדרה, המשחק כולל דמויות שמבוססות על דמויות היסטוריות, ביניהן עלי איבן מוחמד, מנהיג מרד הזאנג' נגד העבדות בח'ליפות העבאסית; האחים בנו מוסא, שלושה מלומדים וממציאים; מחמד איבן טאהיר, המושל האחרון של השושלת הטאהרית של ח'וראסאן ושל בגדאד; והח'ליף אל-מעתז (אבו עבדאללה מחמד איבן ג'עפר) ואמו קביח'א.
בנוסף, הופיעו דמויותיהם של אל-ג'אחז, אל-פרע'אני, המלומד והפיזיקאי הנסטוריאני חוניין אבן אסחאק, הזמרת עריב אל-מע'מונייה והגנרל הטורקי וסיף אל-טורקי.
בעקבות אירועי "ולהאלה - הפרק האחרון", המתנקשים מהזמנים המודרניים משתמשים בדגימת הדם אותה נתן להם באסם אבן אסחאק, כדי לחיות מחדש את זכרונותיו מתקופת הח'ליפות העבאסית.
בשנת 861 לספירה, באסם הוא גנב רחוב צעיר שמתגורר בעיר אנבאר עם חברת הילדות שלו ניהאל.
במשך כל חייו, באסם חווה חזיונות על ג'יני מפלצתי, וניהאל עזרה לו להתמודד עם זה.
אמנם באסם היה גנב פשוט, אך היו לו שאיפות.
הוא ביקש להצטרף למסדר הנחבאים, אך נדחה בתוקף בידי בכירת המסדר שמוצבת באנבאר, רושאן בינת לא-אחד.
כדי להוכיח את עצמו, באסם מסתנן לתוך ארמונו של הח'ליף כדי להשיג תיבה אותה מחפשים גם מסדר הנחבאים וגם מסדר העתיקים.
באסם משיג ממצא דמוי דיסק מתוך התיבה, שמראה מסר הולוגרפי, אך נתקל בח'ליף אל-מתוכל הראשון.
ניהאל הורגת את הח'ליף כדי להציל את באסם, והשניים נמלטים מהארמון.
בתגובה להירצחו של הח'ליף, השומרים מתחילים להרוג את כל גנבי הרחוב באנבאר, כשביניהם נמנים כמה מחבריו של באסם.
באסם מאשים בכך את ניהאל, ומנתק ביניהם את הקשר.
כעת במנוסה, באסם נמלט מהעיר בעזרתה של רושאן, שלוקחת אותו למצודת הנחבאים באלמות.
במשך השנים הבאות, באסם מתאמן תחת חניכותה של רושאן ומתקבל לבסוף כחבר המסדר.
כאשר ראש המסדר רייח'אן מגלה שמידת השפעתו של מסדר העתיקים התרחבה ברחבי בגדאד, הוא מחליט לשלוח כמה מחברי הנחבאים לעיר כדי לחקור אותה, תחת הנהגתם של באסם ושל רושאן.
עם הגיעו לבגדאד, באסם מגלה שחמישה מחברי המסדר הסתננו לתוך שורות הח'ליפות העבאסית והתמקמו בכמה ממוקדי הכוח שלה, וזאת כדי לנצל אותה ולחלץ מספר ממצאים עתיקים של בני האיסו.
הוא רודף אחר ארבעה חברים של המסדר, מתנקש בחייהם ובחיי הנתינים שלהם, ומסכל את מזימותיהם.
בזמן זה, באסם פוגש שוב את ניהאל, שאינה סומכת על הנחבאים ומעודדת אותו לחקור את אותם ממצאים שהמסדר מחפש אחריהם, מתוך אמונה ששניהם קשורים אליהם.
בסופו של דבר, באסם מתעמת עם מנהיגת המסדר קביח'א, שהייתה פילגשו לשעבר של אל-מתוכל בהרמון העבאסי.
היא אומרת לו שהתשובות שהוא מחפש נמצאות במקדש האיסו למרגלות מצודת אלמות.
היא מנסה לשכנע אותו להתלוות אליה למקדש, אך רושאן הורגת אותה ומאיימת על באסם שלא לחקור את הנושא לעומק.
באסם מפר את הוראתה של רושאן ועורך מסע לאלמות יחד עם ניהאל.
אולם, המצודה נתונה במצור בידי כוחותיו של מסדר העתיקים.
באסם מציל כמה מחברי הנחבאים ומגייס אותם כדי להדוף את המתקפה.
הוא עושה את דרכו לעבר המקדש אחרי ששיכנע את רייח'אן שהכוח החבוי בתוכו יכול לעצור את מסדר העתיקים אחת ולתמיד.
היא מגלה לו שהיא מודעת לטבעו האמיתי של באסם, ומנסה למנוע ממנו כניסה למקדש מתוך חשש מה יתעורר בתוך באסם אם תאפשר לו לעשות זאת.
באסם מביס את רושאן אך חס על חייה, ונכנס אל תוך המקדש יחד עם ניהאל.
בפנים, הוא מוצא ממצאים נוספים דמויי דיסק, ומגלה שהמקדש הוא בית כלא שהחזיק בשלב מסוים את לוקי מבני האיסו.
כמו כן, באסם מגלה שניהאל מעולם לא הייתה קיימת, ושהיא והג'יני היו למעשה התגשמות זכרונותיו המודחקים של באסם כלוקי.
באסם מחליט לאמץ את טבעו האמיתי כגלגול נשמתו של לוקי.
הוא "מתמזג" עם ניהאל וזוכה בזכרונותיו המלאים של לוקי.
אחרי שבאסם עוזב את המקדש, הוא מתקבל בחזרה לתוך מסדר הנחבאים, בעוד רושאן מתפטרת מתוך מחאה.
באסם נזכר בחייו הקודמים בתור לוקי ומשתעשע מהמחשבה שהוא נולד מחדש לתוך עולם חדש, ושהוא מצפה למפגש מחודש עם אלה שגרמו לכליאתו.
"מיראז'" הוא משחק Assassin's Creed הראשון שפותח בידי אולפני יוביסופט בבורדו, שעד כה שימשו כאולפני עזר בשאר משחקי הסדרה.
עבודה נוספת על המשחק נעשתה בידי 11 אולפנים נוספים של החברה בסינגפור, מונטריאול, הפיליפינים, שאנגחאי, קייב, אודסה, מונפלייה, סופיה, בלגרד, בוקרשט וקוויבק.
המשחק תואר ככותר קטן יותר בגודלו בסדרת Assassin's Creed, ודומה למשחקים מוקדמים יותר בסדרה בכך שהקמפיין הראשי של הסיפור אורך כ-20-15 שעות משחק.
לדברי החברה, שחקנים החלו להתעייף ממשחקי התפקידים הארוכים בסדרה.
המשחק עוצב כדי לחגוג את יום השנה ה-15 להולדת הזיכיון, וצוות המפתחים השתמש בטכנולוגיה שפותחה עבור "Valhalla" כדי ליצור משחק שישמש כמחווה למשחק "Assassin's Creed" הראשון והמקורי.
פרטים ראשוניים על המשחק - שנקרא בתחילה בשם הקוד "Codename Rift" ("שם קוד: קרע") - הודלפו ב-9 בפברואר 2022 בידי אתר החדשות בלומברג, המשחק תוכנן במקור כחבילת הרחבה למשחק Assassin's Creed Valhalla לפני שהורחב כמשחק שעומד בפני עצמו.
ב-1 בספטמבר 2022, השם הרשמי של המשחק הודלף כ-"Assassin's Creed Mirage", יחד עם אמנות קונספט לחבילת הרחבה של המשחק שנקראת "ארבעים השודדים", והבטיחה לעסוק בפושעים הנודעים מהאגדה.
ההכרזה הרשמית של המשחק הייתה בכנס החובבים "Ubisoft Forward", שנערך ב-10 בספטמבר 2022. דרבי מק'דביט, יוצר הדמות של באסם אבן אסחאק למשחק "ולהאלה", לא לקח תפקיד בתהליך הפיתוח של המשחק אלא שימש כיועץ בלבד.
ב-4 ביוני 2023 הוכרז שהמשחק יהיה הראשון בסדרת המשחקים שיכלול דיבוב בשפה הערבית, עם השחקן הירדני עייד נאסר כמדובב דמותו של באסם בגרסה זו.
המשחק כולל מסד נתונים חינוכי על ההיסטוריה של בגדאד, שמאמריו נפתחים בהדרגה לקורא ככל שהמשחק מתקדם.
מאמרים אלה משרטטים את התרבות העבאסית עם איורים מאוספי האמנות של המלומד הבריטי ממוצא איראני נאסר חלילי ושל איש העסקים הדני כריסטיאן לודוויג דייוויד, ממוזיאון שאנגרי-לה על-שם דוריס דיוק וממכון העולם הערבי.
יצירתו של מסד הנתונים כללה את מעורבותם של כארבעה מומחים אקדמאים לאמנות האסלאם, ומומן בידי מענקים מהמועצה למחקר תרבותי ואקונומי בבריטניה.
המשחק מציג התאמה לחליפה הפטית, שמאפשרת מתן תחושה קינסטזית של מציאות מדומה ופותחה בידי חברת הגיימינג Company Two.
חליפה זו היא חליפת גוף ללא חוטים שקולטת תנועה בפלג הגוף העליון ובזרועות.
המשחק נועד לצאת במקור ב-12 באוקטובר 2023, לפני שתאריך יציאתו הוקדם ל-5 באוקטובר.
הוא יצא לקונסולות פלייסטיישן 4, פלייסטיישן 5, Xbox One, Xbox Series X/S ולמערכת ההפעלה Microsoft Windows.
ב-6 ביוני 2024, המשחק הוסב למערכות ההפעלה של iOS, אייפון 15 פרו ו-iPadOS של מחשבי הלוח אייפד.
כמו כן, המשחק היה זמין להורדה לכל השחקנים שמנויים לחשבון +Ubisoft.
לפני הכרזתו של המשחק, הוא לכאורה קיבל דירוג Ao – Adults only בידי הוועדה לדירוג תוכנות בידוריות, מה שהגביל את היקף ההפצה בארצות הברית.
הדיווחים לכך הגיעו מחנות מקוונת של Xbox כשבוע לפני הפצתו של המשחק, שדיווחו שאחת הסיבות לכך הייתה שהמשחק כלל "הימורים מציאותיים".
בהמשך, חברת יוביסופט הפריכה את שתי הטענות והבהירה כי אין בדיווחים האלה אמת, וכי המשחק עדיין לא דורג ואין בו הימורים אמיתיים או תיבות אוצר למיניהן.
כחלק מתהליך השיווק של המשחק, הלהקה וואן ריפאבליק שחררה סינגל בשם "Mirage" יחד עם הזמר מישאל טאמר ב-22 בספטמבר 2023, שנכלל באלבום האולפן שלה Artificial Paradise.
באותו יום בו יצא הסינגל, פורסם גם וידאו קליפ שכלל את הרכב הלהקה וסרטונים מהמשחק.
הזמר ראיין טדר ציין בראיון עמו שלאחר שערך סיבוב הופעות ברחבי המזרח התיכון, הוא רצה ללכוד את האווירה של האזור ולשקף את המיקום בו התרחש המשחק מבחינת סאונד.
חברת יוביסופט הכריזה שהיא תשחרר משימה בלעדית לשחקן יחיד בשם "ארבעים השודדים" עבור השחקנים שהזמינו את המשחק בהזמנה מוקדמת.
מהדורת הדלוקס של המשחק כללה בנוסף לדיסק המשחק גם חבילת תוכן בסגנון הנסיך הפרסי.
ביולי 2023, המנהל האמנותי של המשחק סטפיין בודון אישר שלחברה אין כל כוונה להוציא תוכן להורדה לאחר יציאתו של המשחק.
כחודש לאחר מכן, יוביסופט אישרה שלמשחק יהיו מיקרו-טרנזקציות בצורה של "באנדלים קוסמטיים שיהיו ניתנים לרכישה ישירות מחנויות קמעונאות עם השקתו של המשחק".
ב-12 בדצמבר 2023 יצא עדכון חינמי של המשחק, שכלל מצב משחק חדש+, תלבושת מורשת של גלימותיו של באייק מהמשחק "Assassin's Creed Origins", וכן מספר שיפורים במשחקיות ותיקוני באגים, כולל מכניקה משופרת של אמנות הפארקור.
עדכון חינמי נוסף שוחרר ב-20 בפברואר 2024, וכלל מצב של מוות תמידי שנקרא "סינכרוניזציה מלאה", אשר עם השלמתה הציעה לשחקן פרסים מגוונים כמו תלבושות שונות וצבעים שונים לחליפותיה של הדמות.
ב-23 באוגוסט 2025, כמעט שנתיים מאז יציאתו של המשחק, נודע כי למשחק תשוחרר חבילת הרחבה חדשה וחינמית שמתרכזת בנווה המדבר אל-עולא.
בסטרימינג בשידור חי שנערך ב-6 באוקטובר 2025, התגלה כי חבילת ההרחבה תיקרא "עמק הזיכרון", תכלול שיפורים במשחקיות ובגרפיקה, ותצא ב-18 בנובמבר 2025. חבילת ההרחבה נוצרה לאחר שחברת יוביסופט קיבלה מימון מקרן ההשקעות הציבורית הסעודית מערב הסעודית.
למשחק "Assassin's Creed Mirage" יצאו מספר מהדורות מיוחדות.
המהדורה הסטנדרטית - כללה את דיסק המשחק, מפה של בגדאד ושלוש ליתוגרפיות בלעדיות.
מהדורת הדלוקס (להורדה בלבד) - כללה את עותק המשחק, ספר אמנות דיגיטלי, פסקול דיגיטלי וחבילת הדלוקס (תלבושת של הנסיך הפרסי מתוך הנסיך הפרסי: חולות הזמן, סקינים לכלי הנשק, קמע פגיון הזמן ושעון החול של הנסיך, וסקינים דמויי חול של אמצעי הרכיבה ושל העיט אנכידו).
מהדורת האספנים - כללה את דיסק המשחק, מארז סטילבוק בלעדי, פסקול המשחק, ספר אמנות, מפה של בגדאד, פסל בגודל 32 ס"מ של באסם, תעתיק סיכת הנוי של באסם וחבילת הדלוקס.
מהדורת בסט ביי (בארצות הברית בלבד) - כללה את דיסק המשחק והדפס קנבס בגודל 15X20 ס"מ.
פסקול המשחק "מיראז'" הולחן בידי המלחין האמריקני ברנדן אנג'לידס, והוא יצא בגרסה דיגיטלית ב-6 באוקטובר 2023. שחקנים אשר הזמינו את מהדורת הדלוקס קיבלו עותק של חמש רצועות שמע להורדה, ואילו השחקנים אשר רכשו את מהדורת האספנים קיבלו עותק דיגיטלי ומארז CD.
רצועות שמע אלו נכללו בהמשך באוסף "הצלילים של מיראז'", שיצא ב-13 באוקטובר 2023.
לפי אתר הביקורות Metacritic, המשחק "Assassin's Creed Mirage" קיבל ביקורות חיוביות מהמבקרים.
בעוד המקומות הראשונים ברשימות שמדרגות את משחקי הסדרה היו שמורים למשחקים מוקדמים יותר, כמו "Assassin's Creed II", "Assassin's Creed: Brotherhood" ו-"Assassin's Creed IV: Black Flag", היו מגזינים שדירגו את המשחק במספר מקומות.
במקום השלישי ברשימה של המגזינים Screen Rant ו-The Loadout.
במקום הרביעי ברשימות של המגזינים GAMINGbible ו-Kotaku.
במקום החמישי ברשימה של מגזין Screen Rant.
מספר מבקרים העניקו למשחק 4 מתוך 5 כוכבים.
עוד הוא מציין שחזרתו של המשחק למקורות הופכת אותו לממוקד יותר, וכזה שאותו יוכלו להשלים אלה שמוגבלים בזמן.
הוא מסיים את דבריו באומרו ש"אחרי שורה של משחקי עולם פתוח חסרי צורה, 'מיראז' הוא פגיעה בכיוון הנכון".
אנדי בראון ממגזין NME מציין שהמשחק לוכד את הימים המוקדמים של הסדרה מבלי לתת את ההרגשה שהוא חוזר על עצמו, שהתוצאות מושכות את העין עם הרחובות השוקקים והצבעוניים של בגדאד, ושההחלטה להתמקד חזרה בהתגנבות משתלמת, כמו גם ההברקה למקם את העלילה בעיר בגדאד של המאה ה-9 בעת שיא פריחתה.
עם זאת, הוא מציין שהשליטה במהלכי הפארקור אינה מושלמת, שמשימות המעקב אחרי דמויות יכולות לשעמם, ושהסיפור הראשי יכול להרגיש נוסחאתי מעט.
בביקורת שכותרתה "מגרש משחקים רצחני עבור בעלי הסבלנות", סאם לוברידג' ממגזין +GamesRadar מציין ש"יוביסופט בורדו עושה בדיוק את מה שהבטיחה.
המשחק הוא הרפתקה קומפקטית ומתמקדת בהתגנבות, שמענישה את כל מי שמחליט להרעיש, והיא עושה זאת בעולם שתמיד מהנה לחקור אותו".
הוא מסיים את דבריו בקביעה שמדובר בחזרה היפהפייה ביותר למשחקים המוקדמים שבסדרה.
על המשחק, שיב מציין שמדובר בחזרה מנצחת לסגנון של משחקי אססינס קריד המוקדמים.
"מיראז'" משכיל לשמור על מספר אלמנטים ממשחקי התפקידים הקודמים כמו לשדרג ציוד ולרכוש מיומנויות שונות, אך הוא עושה זאת בקנה מידה קטן יותר.
הוא מסכם את דבריו באומרו שהמשחק מעביר את החוויה הקלאסית של משחקי אססינס קריד בתוספת מספר עדכונים מהזמנים המודרניים, ושהוא מתאזן כשזה מגיע לאורכו, שירגיש ראוי אך שלא יימשך מידי בידי תוכן שצריך להשלים.
ג'ורדן מידלר ממגזין Video Games Chronicle מציין שחוזקו הגדול של המשחק הוא נכונותו לחתוך את כל השומן מסביב ולהתמקד במה שמרגיש כמו רימייק של משחק ישן בסדרה - התמקדות על עיר מפורטת להפליא, על משימות ליניאריות ומכניקה מהודקת ומשופצת...
התשובה לשחקנים שהסדרה איבדה כשעברה לכיוון משחקי התפקידים, וההוכחה הניצחת ששני הדברים יכולים להתקיים במקביל.
דום פפיאט ממגזין VG247 מציין ש"'Mirage' מייצג את יוביסופט בשיאה, בעוד היא מתדלקת אינטריגות פוליטיות בעזרת מכניקות משחקיות מהוקצעות ולא מסובכות, שהופכות כל סביבה לחידת הגיון, שמפזרת פירורים לעבר אוצרות פנטסטיים, שנותנת אגרוף בבטן בכל פעם שמתחילים להרגיש בנוח.
המשחק נפתח לרווחה תחת הלחץ של הקרבות, וזה בסדר, כי האפשרויות שהמשחק נותן לך לדלג מסביבם מרגישות נהדר.
סדרת משחקי Assassin's Creed הם כמו סליל, שמייצג את עתידה של יוביסופט ואת המורשת שלה, ו'מיראז' נמצא בהצטלבות של שניהם כאשר הוא מוכיח שיוביסופט יכולה לפתח משהו ממוקד ופנטסטי, אפילו ללא הגימור המודרני של אלמנט התפקידים".
מאט מילר ממגזין Game Informer העניק למשחק ציון של 8 מתוך 10, בציינו ש"עבור אותם שחקנים שהחלו את דרכם בסדרה עם משחקי התפקידים האחרונים, 'מיראז' יכול להתפרש כהלם.
עם מיקום יחיד ואורך של כ-20 שעות משחק, 'Mirage' מזכיר את המשחקים המוקדמים בכיכובם של אלטאיר ושל אציו.
עבור המעריצים הוותיקים, אלמנטים רבים ירגישו כמו חזרה לטריטוריה מוכרת, עם העליות והמורדות היחסיים שאפיינו את אותם משחקים...
המשחק הוא גם חזרה מובהקת לסגנון הטורף-נטרף של המשחקיות.
השימוש בהתגנבות ובחגורת הכלים הוא הכרחי, ועימות פתוח בין מספר יריבים - אפילו המועטים ביותר - יכול להוביל במהירות למוות".
בנוגע לויזואליות, מילר ציין ש"תענוג לחקור את הפריסה האורבנית והצפופה של בגדאד מתור הזהב - מלודיות מוזיקליות עוקבות אחריך על גגות הבניינים, בעוד שקיעות בגווני חום-אדמדם מצטיירות בשמיים.
סוחרי רחוב עסוקים במלאכתם ומכריזים על מרכולתם, עוברי אורח תמימים בשלים לכייסות, ותיבות אוצר כמעט מתחננות שיחקרו אותן ביתר זהירות.
רמת מוניטין (או "נודעות לשמצה") גבוהה מהווה סכנה אמיתית, כאשר שומרים מתלכדים וציידים מאתרים אותך.
תמיד ניתן לנהל מרדפי פארקור, והתנועה לאורך הגגות, הגלישה הזוויתית בין בניינים וצלילה לתוך מקומות מחבוא היא כיפית מאוד".
ביקורת על היחס למיעוטים במשחק
בשל העובדה שהמשחק "Assassin's Creed Mirage" מתרחש בבגדאד שבתקופת תור הזהב של האסלאם - ולראשונה מאז המשחק "Assassin's Creed Origins" שהתרחש במצרים העתיקה - הוא זכה לביקורת בנוגע לייצוג האתני והמיעוטים במשחק, במיוחד בהקשר ליהדות עיראק.
בתאריך 10 באוקטובר 2023, כשלושה ימים לאחר טבח שבעה באוקטובר על ישראל, הכותב דני ישי ביהן מאתר "Jew in the City" מתח ביקורת על המשחק במאמר שכותרתו "כיצד 'אססינס קריד מיראז' מוחק את הילידות היהודית לטובת המזרח התיכון".
בתחילת דבריו הוא מציין שלאור מתקפות הטרור על ישראל, משחק וידאו יכול להיתפס כדבר טריוויאלי ושגרתי.
אך, רוב הבעייתיות שנובעת מכך שיהודים חיים בישראל היא ההשערה שהם מתיישבים אירופאים לבני עור, כשלמעשה הם תושבים ילידים במזרח התיכון ועברו דיכויים וקולוניזציה במשך עידנים.
הכותב חזה בביקורת קודמת שלו על המשחק במגזין The Times of Israel, שהאזכור למיעוטים במזרח התיכון יימחק מהמשחק, שתהיה הלבנה או ייחוס מועדף לקולוניאליזם הערבי, ושהמשחק ינסה לתאר את הערבים כילידי האדמות שהם מתיישבים בהן.
לדבריו, המשחק מתאר את הפרוטגוניסט הראשי שבו, באסם אבן אסחאק, כגיבור אצילי עם תחושת צדק גדולה ומחויבות לעזור לנדכאים ולאלה שנדחקו מעבר לשולי החברה.
לפיכך, הגיוני הדבר שסיפור המשחק יכלול באופן עקבי את ילידי המקום ומיעוטים אתניים, אך דבר זה לא קורה, והמשחק בקושי מתייחס לקיומם.
בהמשך דבריו, ביהן מאזכר את האשורים, עם ילידי ממסופוטמיה שעבר רדיפות אכזריות ובלתי פוסקות תחת השלטון הערבי, והם אינם מוזכרים במשחק.
ישנו אזכור מעורפל למיתולוגיה מסופוטמית בדיאלוג המשחק, אך היא מצטיירת כניסיון לא מוצלח להפוך את הערבים לילידים מאשר כמאמץ רציני.
המנדאים, אוכלוסייה ילידית נוספת מעיראק, גם הם אינם מאוזכרים במשחק.
המשך המאמר מציין שבגדאד הייתה ביתה של תפוצה יהודית נכבדת באותם ימים, וקיומם של היהודים בעיראק של ימינו החלה עם גלות בבל ב-597 לפנה"ס.
אולם, אחרי שהפרסים כבשו את בבל והרשו להחזיר את היהודים למולדתם, רבים מהם בחרו להישאר מאחור.
כשהכיבושים הערביים הגיעו לבגדאד, האוכלוסייה היהודית רוכזה למחנות ריכוז, אולצה לחיות בתנאים דמויי-אפרטהייד ולענוד טלאי צהוב.
ביהן מציין, שלמרות שמחוז כרח מאוזכר במשחק, אין כל ייחוס לרובע היהודי שבו.
למעשה, אין כל אזכור ליהודים בכל שלב בנרטיב הסיפור.
ערבים ופרסים מופיעים במרביתו של המשחק כדמויות שאינן השחקן, כשכל השאר הם טורקים, זאנג', סינים ויוונים.
לדבריו של ביהן, חברת יוביסופט התאמצה להכליל דמויות סיניות ויווניות במשחק, אך לא טרחה להוסיף מיעוטים ילידים של המזרח התיכון.
זאת ועוד, התיעוד ההיסטורי בתוך המשחק מזכיר את כיבושי הערבים, אך רק במונחים מעורפלים.
הח'ליף הערבי מואר באור חיובי כמביא נאורות ושגשוג, למרות תפקידו כאנטגוניסט בסיפור המשחק.
הרקע לקולוניאליזם הערבי-מוסלמי והשפעותיו על המיעוטים הילידים מושטח, כאשר אפילו השפה הערבית מואדרת בתיעוד המשחק כ"מאחדת".
אופן תיאורה של בגדאד מימי הביניים במשחק "Assassin's Creed Mirage" מסתמך רבות על נרטיב "המקומיים הערביים", ולעיתים מתאמץ לתאר זאת כמהפכה תרבותית מקומית מאשר עקירת ההתיישבות הקולוניאלית, כפי שאכן הייתה.
בסיכום דבריו, ביהן מתייחס למחקר מכון ג'ינה דייוויס למגדר בתקשורת משנת 2023 אודות ייצוג מיעוטים בגיימינג, לפיו המדיה משחקת תפקיד חשוב בחברה ובעיצוב דעת הקהל על קבוצות שוליות.
הרצון להכליל תורם במידה רבה להפחתת התפשטותה של הבערות והדעה הקדומה.
לפיכך, אי היכולת להכליל יכולה להביא למצבים שבהם נרטיבים כוזבים או מדכאים הופכים לנורמטיביים ומקובעים, וקבוצות שוליות מוצאות את עצמן מבודדות יותר.
באשר למשחק עצמו, הוא "מרסס בצבע" על היהודים ועל מיעוטים אחרים - אם במתכוון או שלא - ומוציא אותם אל מחוץ לאזור שלהם, בעוד הוא מחשיב את הרוב הערבי הקולוניאלי כילידי ונותן תוקף לשליטתם באזור ולהמשך עקירתם של היהודים.
ביפן, מכירות גרסת המשחק לפלייסטיישן 5 הגיעו קרוב ל-20,407 אלף עותקים בשבוע הראשון ליציאתו, מה שדירג אותו למשחק השלישי בגודלו בהיקף המכירות של אותה מדינה.
לפי טום הנדרסון ממגזין Insider Gaming, שיחקו במשחק כחמישה מיליון שחקנים עד לינואר 2024, עם היקף רווחים של כ-250 מיליון דולרים.
Assassin's Creed: Lineage (בתרגום לעברית: "אמונת המתנקש: שושלת יוחסין") היא מיני-סדרה קנדית בלייב אקשן של שלושה סרטים קצרים המבוססים על סדרת משחקי Assassin's Creed.
הסרטים הקצרים הופקו בידי חברת יוביסופט מונטריאול בשיתוף עם חברת Hybride Technologies ובבימויו של איב סימונו, והיו ניסיונה הראשון של חברת יוביסופט בתעשיית הקולנוע.
שלושה סרטונים אלה יצאו ליוטיוב מתוך מטרת קידום מכירות למשחק הווידאו "Assassin's Creed II", ומשמשים לו כפריקוול, כאשר הם מתארים את ההיסטוריה של אציו אודיטורה דה פירנצה ובני משפחתו לפני אירועי המשחק.
הסרטים מתמקדים בדמותו של האב ג'ובאני, חבר אחוות המתנקשים מפירנצה של המאה ה-15, וחקירתו על ההתנקשות המסתורית בדוכס מילאנו, גלאצו מריה ספורצה.
הפרק הראשון יצא ב-29 באוקטובר 2009, כאשר השניים הבאים אחריו יצאו ב-12 בנובמבר.
הסרט הקצר מתחיל בקריינות של ג'ובאני אודיטורה על שחיתות, בגידות ומקרי רצח שמתרחשים מאחורי הקלעים בתקופת הרנסאנס האיטלקי בפירנצה של שנת 1476, ועל מאבקו לשמור על הצדק, הכבוד ושלום משפחתו.
מהצללים, ג'ובאני צופה בבני משפחתו נהנים בזמן ארוחת ערב משפחתית, לפני שהוא יוצא לרחובות פירנצה, המוארת באור הירח.
בחוץ הוא אורב לקבוצת שכירי חרב בהנהגתו של רודריגו בורג'ה שמנסים להימלט מהעיר.
ג'ובאני הורג שניים משכירי החרב ומנטרל את השלישי, אך בורג'ה נמלט במהלך המהומה.
ג'ובאני מביא את שכיר החרב השלישי אל לורנצו דה מדיצ'י, שם הוא עובר עינויים לגילוי המידע שברשותו.
הוא חושף מזימה להתנקשות בדוכס מילאנו גלצו מריה ספורצה ביום סטפנוס הקדוש.
ג'ובאני עושה את דרכו במהרה למילאנו, אך מגיע מאוחר מכדי למנוע את ההתנקשות בספורצה.
אחרי שהוא הורג את המתנקשים, ג'ובאני מחפש באחת מהגופות ומוצא מטבע שנושא חותם שלט אצולה של ונציה.
הוא חוזר לביתו, ומונולוג הסיום שלו מציין שמותו של ספורצה גזל ממדיצ'י בן ברית חזק, אולם הוא יודע היכן למצוא את האשמים לכך.
ג'ובאני מגיע לוונציה בניסיון לחפש אחר מי שהורה להתנקש בחייו של ספורצה.
חקירתו מובילה אותו לארמון הדוג'ה, שם הוא צופה בשני אנשים - סילביו ומרקו בארבאריגו - שולחים שליח למסור מסר לאדוניהם ברומא.
ג'ובאני מיירט את משלוח ההודעה ומתגבר על השליח, שמתאבד כדי למנוע את חקירתו.
ג'ובאני חוזר לפירנצה ומציג את המכתב ללורנצו ולאוברטו אלברטי, הגונפלוניירה (ראש המערכת החוקית והפוליטית בעיר), אך המכתב מוצפן.
אלברטי מביא את האב אנטוניו מאפיי דה וולטרה כדי לפענח את המכתב, אך אומר לו בחשאי שלא לפרסם את תוכן המכתב לאף אחד.
אחרי זמן קצר עם משפחתו, ג'ובאני מוזמן בידי מאפיי בחזרה לארמונו של לורנצו.
בנו אציו מבולבל ואינו יודע מדוע אביו צריך לצאת בשעת לילה מאוחרת.
הוא מבקש לצאת וללוות אותו, אך ג'ובאני מסרב.
בארמון, אוברטו טוען שאין אפשרות לפענח את המכתב והדרך היחידה לגלות למי המכתב מיועד תהיה למסור אותו ליעדו באופן אישי.
ג'ובאני מתנדב למשימה ועוזב לרומא.
בחזרה בוונציה, בורג'ה ובני בריתו מתאספים כדי לתכנן את צעדיהם הבאים, ומסכמים את הפגישה ביניהם בתפילת "מי ייתן ואב ההבנה יהיה עמנו" בעוד הם מצליבים את חרבם בצלב פאטה - מעשה שמגלה שהם טמפלרים.
ג'ובאני מגיע לרומא ומוסר את המכתב, שעובר דרך קהל העוברים ושבים עד שמגיע לבורג'ה.
בורג'ה הולך אל הכס הקדוש ומוסר את המכתב לאפיפיור סיקסטוס הרביעי.
השניים משוחחים בדבר העובדה שלורנצו אינו סר למרותו של האפיפיור.
כשבורג'ה מייעץ לו להשתמש בכוח, האפיפיור מסכים לתמוך בתאוריית הקשר של בית פאצי כדי להשליט סדר בפירנצה.
ג'ובאני עוקב אחריו לבזיליקת פטרוס הקדוש רק כדי לגלות שמדובר במארב.
בורג'ה מגלה לו שהוא יודע ששמו ג'ובאני ומזמין אותו להצטרף לטמפלרים ולחיות מספיק זמן כדי לראות את "העולם החדש", אך ג'ובאני מסרב.
ג'ובאני מצליח להדוף את אנשיו של בורג'ה, אך הלהב המוסתרת השמאלית שבזרועו נשברת והוא נדקר בחזהו עם סכין הטלה בידי בורג'ה, שמנצל את ההזדמנות כדי להימלט.
בחזרה בביתו, כשמריה מטפלת בפצעיו, הוא מתוודה בפניה על חששו שההתנקשות בספורצה הייתה רק תחילתה של תאוריית קשר רחבה יותר, ושהמהלומה הבאה תכה בפירנצה.
לפתע, מאפיי ומספר שומרים מגיעים לבית אודיטורה ומבקשים את ג'ובאני.
בנו בכורו פדריקו משקר להם באומרו שאביו עזב, בעוד ג'ובאני נמלט דרך מחבוא סודי.
ברומא, בורג'ה ושאר הטמפלרים מסכימים שהאיום המיידי על תוכניתם הוא ג'ובאני.
בורג'ה אומר שיש לו תוכנית לטפל במתנקש, וכאשר הוא יטופל אז שום דבר לא יעמוד בדרכם.
בחזרה בפירנצה, ג'ובאני מפטרל ברחובות ועוצר רק כדי לצפות באציו מפלרטט עם חברתו.
במונולוג הסיום שלו, הוא מציין שימים אפלים עומדים בפני פירנצה והזמן אוזל.
הוא מוסיף ואומר שלא משנה מה יקרה, הוא ובניו הם "בני אודיטורה של פירנצה, ואנחנו מתנקשים!".
הסרט הקצר מסתיים עם הכיתוב "סוף הסיפור...
נמצא בידיים שלכם" ומכין את הרקע למשחק "Assassin's Creed II".
גם הסרט הקצר וגם המשחק משותפים בקאסט השחקנים.
כל השחקנים, למעט דבון בוסטיק, עברו תהליך לכידת תנועה לצורכי נרטיב הסיפור, כאשר פניהם נסרקו וקולותיהם הוקלטו לתוך משחק הווידאו.
מפתחי הסרט ומפתחי המשחק עבדו יחדיו כדי לקשר את שני הפרויקטים אחד לשני.
שחקנים חיים צולמו מול מסך ירוק (בדיוק כשם שחברת Hybride Technologies עשתה בסרטים "300", "עיר החטאים" ו"אווטאר"), שהוחלף לאחר מכן ברקעי המשחק ממנוע Anvil של חברת יוביסופט באמצעו תוכנת Softimage התלת-ממדית.
כמעט 50 אחוזים מהתלבושות שבסרט הקצר היו יצירות אותנטיות שהושכרו מאיטליה, בעוד שאר התלבושות עוצבו ונוצרו בידי חברת צד שלישי לבקשת יוביסופט, והורכבו בידי מומחים מקוויבק ומונטריאול.
כותב המשחק קורי מיי עבד במשותף עם תסריטאי הסרט ויליאם ריימונד כדי לוודא ששני הסיפורים מקושרים לסיפור הראשי.
מנגינת הסרט הולחנה בידי ג'ורג' ס.
קלינטון, וזאת בניגוד למנגינת המשחק, שהולחנה בידי ג'ספר קיד.
ב-8 ביולי 2008, חברת יוביסופט רכשה את Hybride Technologies, סטודיו לפוסט-פרודקשן של אפקטים חזותיים הממוקם בפיימונטה, איטליה.
החברה עשתה זאת כחלק מאסטרטגיה שיווקית להרחיב את זיכיונות המשחקים שלה למדיות אחרות בכדי לשלב בין תעשיית הגיימינג ותעשיית הקולנוע.
כשנה לאחר מכן, במסיבת עיתונאים של כנס E3 2009, יוביסופט חשפה את עשיית הסרטים הקצרים בהתבסס על היקום הבדיוני של "Assassin's Creed II", תוך שימוש במנוע המשחק של החברה ובשיתוף Hybride Technologies ומחלקת האמנות הדיגיטלית של יוביסופט.
בהמשך, יוביסופט שחררה פרטים נוספים על הפרויקט במהלך כנס החובבים קומיק-קון 2009 וחשפה מספר תמונות של מאחורי הקלעים מאותה תקופת זמן של המשחק.
ב-19 באוקטובר 2009, יוביסופט ערכה הקרנה פומבית של החלק הראשון בתיאטראות בשאנז אליזה, וקדימון שוחרר עוד באותו יום.
החלק הראשון שוחרר ליוטיוב ב-26 באוקטובר 2009, והוא הוצג בעמוד הבית של האתר בשמונה מדינות שונות.
כמו כן, הוא שוחרר באתר EuroGamerTV ב-2 בנובמבר 2009. החלקים השני והשלישי שוחררו ליוטיוב ב-12 בנובמבר 2009, כשהסרט השלם שוחרר כיומיים לאחר מכן.
Assassin's Creed: Lineage יצא ל-DVD במרץ 2010 בתור תוכן בונוס במהדורה מיוחדת של המשחק השני (שידוע גם כ-"Special Film Edition").
ה-DVD יצא גם ב"מהדורת אודיטורה" המיוחדת למשחק "Assassin's Creed: Brotherhood" (שיצאה בהפצה בלעדית באוסטרליה, אירופה וניו זילנד) וכן "מהדורת הקודקס המוגבלת".
כריסטופר מונפטי מאתר הביקורות IGN מציין בביקורת משנת 2009 כי "'Lineage' מרגיש כמו תוספת מצוינת למהדורה מיוחדת ויקרה מכל דבר אחר עליו צריך לשלם כדי לראות".
בביקורת משנת 2011, מבקר בשם ר.ל שייפר מציין שהסרט הקצר הוא טוב מאוד, אך אינו כובש מספיק כדי לסחוף אחריו מעריצים חדשים".
מאז תחילתה של סדרת משחקי Assassin's Creed בשנת 2007, יצאו בזיכיון מספר ספרים, נובלות גרפיות וחוברות קומיקס.
סדרת הספרים החלה בפרסום תחת ההוצאה לאור ספרי פינגווין, בעוד חוברות הקומיקס פורסמו בידי חברת הוצאה לאור פנימית בבעלותה של מפתחת המשחקים יוביסופט, כמו גם בידי דארק הורס קומיקס ובידי טיטאן קומיקס.
סדרת החוברות והספרים מתרחשת בהיסטוריה בדיונית ועל פני תקופות זמן שונות, וכמו במשחקים מתמקדים במלחמה עתיקת יומין בין אחוות המתנקשים לבין מסדר הטמפלרים.
סדרת הספרים כוללת גם מספר עיבודים ספרותיים למשחקים הראשיים בסדרה, בנוסף לספרים בעלי נרטיב שעומד בפני עצמו ואינו קשור בהכרח אל הקאנון המרכזי.
מאז נובמבר 2009 החלה להתפרסם סדרת ספרים המתבססת על יקום הזיכיון של "Assassin's Creed" בידי סופרים שונים.
הספרים מתרחשים בתקופות זמן שונות ברחבי ההיסטוריה, וכמו המשחקים מתמקדים במלחמה חשאית שנערכת למשך עידנים בין מסדר המתנקשים לבין מסדר הטמפלרים.
סדרת הספרים כוללת גם עיבודים ספרותיים למשחקי הסדרה הראשיים, וגם ספרים שכוללים נרטיב שעומד בפני עצמו, אם כי יש כאלה שכוללים אלמנטים שקשורים למשחקים.
חברת ההוצאה לאור של מרבית הספרים הייתה ספרי פינגווין, כמו גם של ספרים מוקלטים, עד לשנת 2020 כאשר חברת ההוצאה לאור "Aconyte Books" החלה לפרסמם.
"Assassin's Creed: Renaissance" ("אמונת המתנקש: רנסאנס") הוא הרומן הראשון הרשמי של סדרת המשחקים, שנכתב בידי אנטון גיל תחת שם-העט אוליבר באודן, והוא עיבוד ספרותי למשחק "Assassin's Creed II".
הוא פורסם בנובמבר 2009 בממלכה המאוחדת ובפברואר 2010 בארצות הברית.
"Assassin's Creed: Brotherhood" ("אמונת המתנקש: אחווה") הוא הרומן השני בסדרת הספרים שנכתב גם הוא בידי אנטון גיל, והוא מבוסס על המשחק "Assassin's Creed: Brotherhood".
הוא פורסם בנובמבר 2010 בממלכה המאוחדת ובארצות הברית.
כמו בספר הקודם, גם ספר זה משנה מספר אלמנטים מהמשחק, כאשר בין היתר נוסף רצף אירועים שלם שמתרחש בפרק הזמן שבין שנת 1503 ל-1507, אך בסך הכל הוא עיבוד נאמן למשחק השני.
"Assassin's Creed: The Secret Crusade" ("אמונת המתנקש: מסע הצלב הסודי") הוא הספר הראשון שנכתב בידי אנדרו הולמס תחת אותו שם-עט אוליבר באודן, והוא פורסם ביוני 2011 בממלכה המאוחדת ובארצות הברית.
הספר מתאר את סיפורו של אלטאיר אבן לא-אחד כפי שסופר ביומנו של ניקולו ומפאו פולו.
אפילוג הסיפור חושף שקריין הסיפור הוא אציו אודיטורה, אשר מחלים מפצעיו וקורא ביומנו של ניקולו בדרכו לקונסטנטינופול במהלך אירועי "Revelations".
"Assassin's Creed: Revelations" ("אמונת המתנקש: התגלויות") הוא הרומן האחרון בסדרה שנכתב בידי אנטון גיל, והוא עיבוד ספרותי למשחק "Assassin's Creed: Revelations", שפורסם בנובמבר 2011 בממלכה המאוחדת ובארצות הברית.
הרומן מתמקד בצד הסיפור של אציו אודיטורה, כולל את חייו המאוחרים אחרי אירועי המשחק.
הרומן כולל גם עיבוד ספרותי לסרטון האנימטיבי "Assassin's Creed: Embers".
"Assassin's Creed: Forsaken" ("אמונת המתנקש: נשכח") הוא רומן נוסף שנכתב בידי אנדרו הולמס ומבוסס על המשחק "Assassin's Creed III", אם כי לא מדובר בעיבוד נאמן למקור.
הסיפור מספר את קורותיו של היית'ם קנוויי מימי ילדותו ליום מותו בשנת 1781, ומראה את האירועים שמתוארים במשחק מנקודת מבטו.
בדומה לרומן "The Secret Crusade", הרומן נכתב בסגנון שתוחם את עצמו בתוך יקום הזיכיון ומוצג כיומנו של היית'ם, אותו מגלה בנו קונור וקורא בעקבות מות אביו כדי לגלות עוד על חייו.
הרומן פורסם בדצמבר 2012 בממלכה המאוחדת ובארצות הברית.
"Assassin's Creed: Black Flag" ("אמונת המתנקש: דגל שחור") - רומן שמבוסס על המשחק "Assassin's Creed IV: Black Flag", שנכתב בידי אנדרו הולמס ופורסם בנובמבר 2013 בממלכה המאוחדת ובארצות הברית.
הרומן כתוב בסגנון שתוחם עצמו לתוך יקום הזיכיון ומוצג בתור יומן שנכתב בידי הפרוטגוניסט אדוארד קנוויי, כאשר הוא מכסה את קורות חייו עד לחזרתו לאנגליה בשנת 1723, אחרי מאורעות המשחק.
"Assassin's Creed: Unity" ("אמונת המתנקש: אחדות") - רומן שמבוסס על המשחק "Assassin's Creed Unity", שגם הוא נכתב בידי אנדרו הולמס ופורסם בנובמבר 2014 בממלכה המאוחדת וכחודש לאחר מכן בארצות הברית.
כמו ברומן "Forsaken", הסיפור מציג את אירועי המשחק מנקודת מבט של דמות אחרת (במקרה זה, של אליז דה לה סר), כמו גם מתאר את חוויותיו של הפרוטגוניסט ארנו דוריאן אחרי מאורעות המשחק, כשהוא חושף את יומנה של אליז וקורא בו.
"Assassin's Creed: Underworld" ("אמנות המתנקש: העולם התחתון") - רומן שנכתב גם הוא בידי אנדרו הולמס ומבוסס על "Assassin's Creed Syndicate".
הוא פורסם בנובמבר 2015 בממלכה המאוחדת, וכחודש לאחר מכן בארצות הברית.
הרומן מתמקד בעיקר בג'יאדיפ מיר, בנו של המתנקש ארבאז מיר (מהמשחק Assassin's Creed Chronicles: India"), לפני שאימץ את הזהות הנרי גרין ופעל בתור "הרוח" בלונדון.
שני השלישים הראשונים של הספר מתרחשים בשנת 1862, כשש שנים לפני אירועי "Syndicate", ומחליפים בין נקודות מבטם של הנרי ושל דמויות אחרות, כמו למשל הבלש פרדריק אברלין והמנטור של הנרי, אית'ן פריי.
השליש האחרון של הרומן כולל נובליזציה של אירועי "Syndicate", כפי שהם מסופרים דרך עיניהם של הנרי ואיווי פריי.
סדרת "Assassin's Creed: Last Descendants" ("אמונת המתנקש: הצאצאים האחרונים") היא טרילוגיה של ספרים המיועדים לקהל קוראים צעיר יותר, בכתיבתו של מתיו ג'יי קירבי ובהפצתה של חברת ההוצאה לאור "Scholastic", והם מתרחשים ביקום אססינס קריד.
אלה הספרים הראשונים שכוללים נרטיב מקורי לגמרי, שאינו קשור כלל למשחקי הסדרה.
"Last Descendants" ("הצאצאים האחרונים") - הראשון בטרילוגיה יצא באוגוסט 2016. תקופת הזמנים המודרניים מתרחשת בשנת 2016 ועוקבת אחר נער בשם אוון מאיירס שמנסה להוכיח את חפותו של אביו ברצח שלא ביצע.
הוא משתמש במתקן האנימוס כדי לחיות את זכרונות אבותיו ומגלה אודות קיומו של ממצא עתיק בשם "קלשון עדן", אשר משך את תשומת ליבם של המתנקשים והטמפלרים.
הוא מקווה למצוא את הממצא לפניהם, ומתחבר לבני נוער אחרים כדי לצלול לתוך סימולציה של זכרונות שכולם חולקים באמצעות ה-DNA שלהם בזמן מהומות הגיוס בניו יורק של שנת 1863, כאשר חוויותיהם בעבר משפיעות על זמן העתיד.
"Tomb of the Khan" ("קברו של החאן") - השני בטרילוגיה יצא בדצמבר 2016. אותם פרוטגוניסטים צעירים מחפשים אחר הרסיס השני של קלשון עדן, כאשר הקבוצה מתחלקת בין אלה שחברו לצד המתנקשים וכאלה שחברו לצד הטמפלרים.
הם מאמינים שהממצא חבוי בקברו של מונגקה חאן, ולמטרה זו הם משתמשים באנימוס כדי לחיות את זכרונות אבותיהם בתקופת כיבוש סין בידי המונגולים.
באותו זמן, צד שלישי מחפש בעצמו את קלשון עדן, והוא מתגלה בתור כוחות הרצון הראשון.
"Assassin's Creed: Heresy" ("אמונת המתנקש: כפירה") הוא רומן בכתיבתה של כריסטי גולדן שפורסם בנובמבר 2016 בארצות הברית ובמאי 2017 בממלכה המאוחדת.
העלילה עוקבת אחר הטמפלר סיימון האת'וויי, אשר חי מחדש את זכרונות אבי אבותיו גבריאל לקסרט, שנלחם לצידה של ז'אן ד'ארק בזמן מלחמת מאה השנים.
"Assassin's Creed: The Official Movie Novelization" ("אמונת המתנקש: הנובלה הרשמית לסרט") - עיבוד ספרותי לסרט הקולנוע "אמונת המתנקש", בכתיבתה של כריסטי גולדן.
הוא פורסם ביום הקרנת הסרט בדצמבר 2016 בממלכה המאוחדת.
בנוסף לסיפור מחדש של מאורעות הסרט, הרומן כולל אנתולוגיית סיפורים קצרים של ניית'ן, אמיר, מוסא, לין ושל אבותיהם דנקן וולפול (מהמשחק "Assassin's Creed IV: Black Flag"), יוסוף טזים (מ-"Assassin's Creed: Revelations"), בטיסט (מ-"Assassin's Creed III: Liberation") ושאו יון (מ-"Assassin's Creed Chronicles: China"), בהתאמה.
כמו כן, מצורף מקטע מהרומן "Assassin's Creed: Heresy", שאף הוא נכתב בידי גולדן.
"Assassin's Creed Origins - Desert Oath" ("אמונת המתנקש: מקורות - שבועת המדבר") הוא הרומן האחרון בסדרת העיבודים שנכתבו בידי אנדרו הולמס, שפורסם באוקטובר 2017 בממלכה המאוחדת ובארצות הברית.
הרומן משמש כפריקוול למשחק "Assassin's Creed Origins".
הרומן מספר את סיפורו של באייק מסיווה הצעיר ושל אביו סאבו במצרים של תקופת ממלכת בית תלמי.
"Assassin's Creed Odyssey" ("אמונת המתנקש: אודיסיאה") - עיבוד רשמי למשחק "Assassin's Creed Odyssey", שנכתב בידי גורדון דוהרטי ופורסם באוקטובר 2018 בידי "Ace Books".
הסיפור מציג נתיב אפשרי אחד לקורותיה של קסנדרה, אחת משני הפרוטגוניסטים הראשיים של המשחק.
"Assassin's Creed: The Ming Storm" ("אמונת המתנקש: סערת מינג") היא טרילוגיה מתוכננת שאינה קאנונית שנכתבה בידי יאן ליישנג ומבוססת על המתנקשת הסינית שאו יון.
נכון להיום פורסמו שני ספרים בטרילוגיה.
"The Ming Storm" ("סערת מינג") - הראשון בטרילוגיה, שפורסם במרץ 2019 בסין, באוקטובר 2020 בצרפת, ביוני 2021 בארצות הברית ובספטמבר 2021 בממלכה המאוחדת.
הרומן הוא למעשה עיבוד למשחק "Assassin's Creed Chronicles: China", ועוקב אחרי שאו יון כשהיא חוזרת לסין כדי להקים מחדש את אחוות המתנקשים ולנקום בקבוצת הטמפלרים שידועה בשם "שמונת הטיגריסים".
"The Desert Threat" ("איום המדבר") - השני בטרילוגיה פורסם באוקטובר 2021 בסין ובאוקטובר 2022 בארצות הברית.
העלילה עוקבת אחרי שאו יון בעוד היא עושה את דרכה למונגוליה כדי להשיג ממצא עתיק יומין שנלקח בידי הטמפלרים, ונעשית מעורבת ברשת של תככים פוליטיים ותאוריות קשר מפוקפקות.
סדרת "Assassin's Creed: Fragments" ("אמונת המתנקש: רסיסים") היא אוסף של שלושה סיפורים העומדים בפני עצמם, שנכתבו בידי סופרים צרפתים.
כל סיפור מתרכז בצמד של קרובי משפחה ומתנקשים בהתהוות בנקודות שונות ברחבי ההיסטוריה.
"The Blade of Aizu" ("הלהב של אייזו") - הרומן הראשון יצא במאי 2021, כאשר גרסה אנגלית יצאה במרץ 2023 בידי ספרי טיטאן.
העלילה מתרחשת ביפן של המאה ה-19 בעת מלחמת בושין שהתרחשה בין השנים 1868–1869 ועוקבת אחרי בני המשפחה שיבה ואיבוקה אצוקו.
"The Highlands Children" ("ילדי ההרים") - הרומן השני יצא בספטמבר 2021, כשהגרסה האנגלית יצאה בנובמבר 2023. העלילה מתרחשת בסקוטלנד של המאה ה-13 במהלך פלישת אדוארד הראשון בשנת 1296, ומתמקדת בתאומים פילאן ואייליאס.
"The Witches of the Moors" ("מכשפות הביצות") - הרומן האחרון בסדרת "רסיסים" יצא בינואר 2022, כאשר גרסה אנגלית יצאה בינואר 2024. העלילה מתרחשת בצרפת של המאה ה-17 בזמן ציד המכשפות של שנת 1609 בלאבורד ועוקבת אחר האחיות מרגו וארמלין.
"Assassin's Creed: The Silk Road" ("אמונת המתנקש: דרך המשי") הוא ספר המאפשר בחירת הרפתקאות שפורסם בספטמבר 2021 ועוקב אחר אויסל, חבר 'הנחבאים' מהאימפריה הפרנקית שעורך מסע ללבנט אחרי שקיבל מכתב מסתורי מבאסם אבן אסחאק (דמות מהמשחקים "Assassin's Creed Valhalla" ו-"Assassin's Creed Mirage"), המנטור של האחווה בקונסטנטינופול.
"Assassin's Creed: Valhalla - Geirmund's Saga" ("אמונת המתנקש: ולהאלה - סאגת גירמונד") הוא רומן שנכתב בידי מתיו ג'יי קירבי ופורסם בנובמבר 2020 בממלכה המאוחדת ובמרץ 2021 בארצות הברית.
הרומן אמנם מקושר למשחק באותו שם, אך אינו עוקב אחריו במדויק למעט מספר אזכורים ודמויות שמופיעות בו.
הסיפור עוקב אחרי הוויקינג גירמונד הל-הייד כשהוא מנסה להוכיח את ערכו לצבא הוויקינגי הגדול במהלך פלישתם לאיים הבריטיים.
"Assassin's Creed: Valhalla - Sword of the White Horse" ("אמונת המתנקש: ולהאלה - החרב של הסוס הלבן") הוא רומן המשך למשחק באותו שם, שנכתב בידי אלסה יונסון ופורסם באפריל 2022 בארצות הברית וביולי 2022 בממלכה המאוחדת.
העלילה מתרחשת בשנת 878 ועוקבת אחרי לוחמת מכשפה בשם ניאם מארגיל, שמסתננת לשורות 'הנחבאים' ולומדת אודות כוונותיהם לגבי אנגליה, וכן חושפת את החרב האגדית אקסקליבר שקדושה לבני עמה משבט העורב.
"Assassin's Creed: The Engine of History" ("אמונת המתנקש: מנוע ההיסטוריה") היא טרילוגיה מתוכננת של סיפורים בידי קייט הארטפילד, המתמקד במתקן רב העוצמה שידוע כמנוע ההיסטוריה ומקור רדיפתם של המתנקשים והטמפלרים.
נכון להיום יצאו רק השניים הראשונים בסדרה.
"The Magus Conspiracy" ("קונספירציית האמגושי") - הראשון בטרילוגיה פורסם בידי "Aconyte Books" באוגוסט 2022 בארצות הברית, ובאוקטובר של אותה שנה בממלכה המאוחדת.
העלילה מתרחשת בלונדון בין השנים 1851 ל-1862 ועוקבת אחרי פיארה ארנו, אקרובט צרפתי שנעשה מעורב במלחמת המתנקשים-טמפלרים אחרי שהציל את חייה של המתמטיקאית עדה לאבלייס.
יחד עם חבר הילדות של לאבלייס, המתנקש סימיון פרייס, פיארה מבקש למצוא את מנוע ההיסטוריה לפני שהטמפלרים יוכלו לעשות זאת, ובמהלך החיפוש השניים חושפים רשת התנקשויות פוליטיות שמאיימת לערער את אירופה.
"The Resurrection Plot" ("מזימת ההחייאה") - השני בטרילוגיה יצא ביולי 2023, והעלילה בו מתרחשת בקהיר של שנת 1869. פיארה ארנו וסימיון פרייס חוברים שוב יחדיו כדי למנוע סדרת התקפות טרור בידי הטמפלרים במצרים ומגלים את מנוע ההיסטוריה.
"Assassin's Creed: Mirage - The Golden City" ("אמונת המתנקש: מיראז' - העיר המוזהבת") הוא רומן שבוסס על המשחק "Assassin's Creed Mirage" ומקושר אליו, שנכתב בידי ג'לאיי ג'ונסון ופורסם במאי 2023 בארצות הברית וכחודש לאחר מכן בממלכה המאוחדת.
העלילה מתרחשת בשנת 867 ועוקבת אחרי חבר 'הנחבאים' בשם היית'ם, שמצטרף למנטור שלו באסם אבן אסחאק בקונסטנטינופול כדי לסכל מזימה רצחנית של מסדר העתיקים.
אולם, ללא ידיעתו של באסם, להיית'ם יש מניע נסתר - לבחון היכן נאמנותו האמיתית של המנטור שלו שייכת.
"Assassin's Creed: Mirage - Daughter of No One" ("אמונת המתנקש: מיראז' - בתו של אף אחד") הוא רומן המקושר למשחק "Assassin's Creed Mirage" ומשמש לו כפריקוול.
הוא נכתב בידי מריה לואיס ופורסם בנובמבר 2023 בארצות הברית, ובינואר 2024 בממלכה המאוחדת.
העלילה מתרחשת בקהיר של שנת 824 ועוקב אחרי רושאן במהלך שנותיה המוקדמות לפני שהצטרפה לשורות 'הנחבאים' והפכה למנטורית של באסם אבן אסחאק.
סטודיו UbiWorkshop הוציא אנציקלופדיה של זיכיון "Assassin's Creed" בשנת 2011, שנועד במקור להיות ספר אמנות אך כלל חומר רב מאוד שהחברה החליטה להרחיב אותו לאנציקלופדיה שלמה.
הוא כולל יצירות אמנים כמו קרייג מולינס, טייביס קובורן, אמני הגראפיטי 123קלאן, גאבז וג'יימס אנ ג'י.
לאמנים ניתנה יד חופשית, והם יכלו ליצור מתנקש מתקופת זמן שאותה בחרו.
ספר האמנות כולל חלק "קרט בלנש" ("יד חופשית") על מנת לכלול יצירות פרי מכחולם של מעריצים.
עם יציאתו של המשחק "Assassin's Creed III" בנובמבר 2012, הסטודיו שחרר מהדורה שנייה של האנציקלופדיה.
גרסה זו כללה 120 דפים נוספים של אמנות, שכעת כללה את המשחק השלישי ואת הקומיקס "Assassin's Creed: The Chain".
בנוסף, מהדורה זו כללה חומר משוכתב מחדש, בהתאם למשוב ממעריצים.
המהדורה השלישית של האנציקלופדיה היא מהדורה בכריכה קשה המשלבת בין מידע על דמויות ואירועים מהמשחק "Assassin's Creed IV: Black Flag" והקומיקס "Assassin's Creed: Brahman", וכן אמנות חדשה ואמנות קונספט.
מהדורה זו שוחררה בנובמבר 2013 וכוללת 390 דפים של תוכן חדש, וגרסה משוכתבת של המהדורה השנייה.
לסדרת אססינס קריד יצאה סדרת נובלות גרפיות בת שישה חלקים בשפה הצרפתית, בכתיבתו של אריק קורביארן ובאיורו של דג'ילאלי דפו, תחת חברת הוצאה לאור פנימית שהוקמה בידי חברת יוביסופט בשנת 2009. סדרת חוברות הקומיקס קיבלה גם גרסאות בשפה האנגלית בארצות הברית והממלכה המאוחדת, תחת הפצתה של טיטאן קומיקס.
כמו המשחקים, סדרת החוברות מחליפה בין סיפור הזמנים המודרניים לסיפור אבותיו המתנקשים של הקורא, והן מתחלקות לשתי קשתות סיפור, כאשר כל אחת בת שלושה חלקים.
הרומן הגרפי גם ממשיך את סיפורו של אקילוס, שנתקל בממצא עתיק ומסתורי שנבנה בידי הציוויליזציה הראשונה - ענח' שמסוגל להחיות את המתים.
3: Accipiter" ("אמונת המתנקש - כרך שלישי: אקסיפיטר") הוא האחרון בטרילוגיית "הענח' של איסיס", שיצא בנובמבר 2011 ובגרסה אנגלית באוקטובר 2012. הסיפור ממשיך את אירועי הכרך השני ועוקב אחר דזמונד והמתנקש ג'ונתן הוק, אשר חיים מחדש את זכרונות אבותיהם אקילוס ובן דודו אקסיפיטר, בהתאמה.
5: El Cakr" ("אמונת המתנקש - כרך חמישי: אל-קאקר") הוא השני בטרילוגיית "הנץ", שיצא באוקטובר 2013 ובגרסה אנגלית בנובמבר 2014. הסיפור ממשיך את אירועי הכרך הרביעי, כשג'ונתן הוק חושף את הבוגד שהסתנן לסיעת המתנקשים שלו, בעוד אל-קאקר נלחם בטמפלרים על החזקה בשרביט של אסט.
6: Leila" ("אמונת המתנקש - כרך שישי: ליילה") הוא האחרון בטרילוגיית "הנץ", שיצא באוקטובר 2014 ובגרסה אנגלית בנובמבר 2015. הרומן מסכם את סיפוריהם של ג'ונתן - הנמצא במירוץ נגד הזמן להשיג את השרביט של אסט ממקומו האחרון, ואל-קאקר - שנתקל באישה מסתורית בשם ליילה בדרכו להעביר את השרביט לידי מתנקשים.
"Assassin's Creed: Conspiracies" ("אמונת המתנקש: תאוריות קשר") היא סדרת נובלות גרפיות בת שני חלקים שנכתבה בידי גילם דוריסון ואוירה בידי ז'אן-בפטיסט הוסטש.
שני החלקים, הנקראים "Die Glocke" ו-"Project Rainbow", פורסמו באוקטובר 2016 ובדצמבר 2017, בהתאמה, כאשר גרסאות האנגלית פורסמו באוגוסט ובספטמבר 2018. עלילת הסיפור מתרחשת במהלך מלחמת העולם השנייה ומציגה את המירוץ אחר האטום, בעוד היא עוקבת אחר מתנקש חדש בשם אדי גורם אשר מצליח להשפיע על מהלך ההיסטוריה בשנת 1943.
"Assassin's Creed: Bloodstone" ("אמונת המתנקש: אבן דם") היא סדרת נובלות גרפיות בת שני חלקים שנכתבה בידי גילם דוריסון ואוירה בידי אניו בופי.
החלק הראשון פורסם במרץ 2019, בעוד השני פורסם באוקטובר 2019, כשהגרסה האנגלית פורסמה בפברואר 2020 ובינואר 2021, בהתאמה.
עלילת הנובלה הגרפית מתרחשת במהלך מלחמת וייטנאם בתחילת שנות ה-60 של המאה ה-20 ועוקבת אחר אלכסיי גברני, מתנקש סובייטי לשעבר שהפך לסוכן CIA.
עלילת הזמנים המודרניים ממשיכה את קורות הנובלה הגרפית "Conspiracies" ועוקבת אחר המתנקש היפני טומו סקגאווה שחי את זכרונותיו של אלכסיי כדי לאתר את מיקומו של תפוח עדן.
"Assassin's Creed: The Fall" ("אמונת המתנקש: הנפילה") היא מיני-סדרה בת שלושה חלקים בכתיבתם של קמרון סטיוארט וקארל קרשל כחלק מיוזמת סטודיו UbiWorkshop, ופורסמה בידי חברת ההוצאה לאור וויילדסטורם בין נובמבר 2010 לינואר 2011. עלילת הסיפור עוברת לחלופין מסיפורו של ניקולאי אורלוב לצאצאו דניאל קרוס.
אורלוב הוא מתנקש סובייטי מסוף המאה ה-19 ותחילת המאה ה-20, שנשלח בידי מסדר המתנקשים להתנקש בחייו של הצאר, העושה את דרכו מחצי האי קרים לסנקט פטרבורג.
קרוס הוא אלכוהוליסט בגמילה עם עבר מסתורי אשר חווה ללא רצונו את זכרונותיו של ניקולאי.
"Assassin's Creed: The Chain" ("אמונת המתנקש: השרשרת") הוא רומן גרפי המשמש כהמשך לאירועי "The Fall" וכן למשחק "Assassin's Creed Chronicles: Russia", שמתרחש בפרק הזמן שבין המיני-סדרה לרומן הגרפי.
הרומן הגרפי פורסם באוגוסט 2012, והוא מגולל את המשך סיפורו של ניקולאי אורלוב אחרי שנבגד בידי אחוות המתנקשים וערק לארצות הברית בשל החשש לביטחון משפחתו.
אולם, הוא מצליח להשאיר את בנו אינוקנטי לצידו, בעוד אשתו ובתו גורשו חזרה לרוסיה במהלך פשיטות פאלמר.
בסיפור המסגרת המתרחש בזמנים המודרניים, נכדו של אינוקנטי דניאל קרוס הוא כעת חבר מסדר הטמפלרים אחרי שבסוף הנובלה הקודמת היה אחראי לרציחת ראש מסדר המתנקשים.
הוא סובל מאפקט הדימום כתוצאה משימוש ממושך באנימוס.
הוא מתקבל להיכל הפנימי של הטמפלרים ונשלח לחקור ספריה חבויה שנבנתה בידי איוואן האיום ואשר שומשה ככספת של מסדר המתנקשים במשך עידנים.
בתוכה הוא מגלה קודקס של אציו אודיטורה המכיל הודעה מוקלטת שמיועדת לאיש בשם דזמונד.
שני חלקי הסיפור אוגדו יחדיו לרומן גרפי בשם "Assassin's Creed: Subject 4", שנכלל במהדורת UbiWorkshop של המשחק "Assassin's Creed III".
הסיפור בזמנים המודרניים מתרחש בשנת 2013 ועוקב אחרי מונימה דאז, שחקנית קולנוע וצאצאיתו של מיר, ושל ארוסה ג'וט סורה, צאצאו של משרתו האילם של מיר, ראזה.